A presbiteri tiszt bibliai háttere

Tájékoztató anyag a 2011. évi gyülekezeti tisztújítás folyamatában
az enyingi református gyülekezetben 
presbiteri tisztre jelölt személyek számára

A presbiter szó / fogalom bibliai jelentéstartalma				

•	Maga a „presbiter” szó / fogalom
o	többször is szerepel az Újszövetségben
•	egyéni tisztségként: 1Tim 4:14., 1Pt 5:1.
•	testületként: ApCsel 22:5.
o	alapjelentése:
•	hétköznapi értelemben: vén
•	egyházi, gyülekezeti értelemben: a gyülekezet idősebb, tapasztaltabb, köztiszteletnek örvendő tagja, illetve vezetője

A presbiteri szolgálat sokszínűsége és egységes céltudatossága		

•	Az Újszövetségben használatos, a gyülekezeti tisztségekre vonatkozó megnevezések (pl. presbiter, püspök, diakónus, stb.) nem, vagy nem teljesen esnek egybe azzal a jelentéstartammal, amit ma értünk ezek alatt a tisztségek alatt, ugyanis:
o	nem válnak élesen el a „lelkészi” és a „világi” szolgálati ágak,
o	amelyeknek egyébként ma sem volna szabad élesen elválniuk egymástól!
o	Ezzel együtt viszont mindezek a tisztségek és szolgálatok
•	a gyülekezet működésének kiteljesedését,
•	szervezett együtt-tevékenykedését
•	segítették az újszövetség korában,
•	és kell, hogy segítsék ma is.

A presbiter élő hit, hiteles élet-hitvallás						

•	A különböző szolgálati területekre nézve azonban – általánosságban is – megfogalmazható két alapvető irány:
o	a gyülekezeti szolgálattevő / tisztségviselő tekintetében
a legalapvetőbb ismérv:
Krisztusban újjászületett hívő ember legyen
o	ebből következik a gyülekezeti szolgálattevő / tisztségviselő
másik ismérve:
hitét a gyülekezetben és a kívülállók előtt hitelesen képviselje (hitvallás).

•	Mindezekből az következik, hogy evidencia, alapvető elvárás, hogy ezt a hívő és hitvalló életformát
o	jelenítse meg,
o	tegye vonzóvá és követendővé mások számára is
•	példamutató gyülekezeti aktivitása
•	a gyülekezeti szolgálatvállalása
•	magánélete
•	közösségi (közéleti) szerepvállalása.